
Okresný súd Michalovce 14Csp/13/2024 7724200428 26. 08. 2024 JUDr. Vladimír Červeňák ECLI:SK:OSMI:2024:7724200428.3
ROZSUDOK V MENE SLOVENSKEJ REPUBLIKY Okresný súd Michalovce, sudca JUDr. Vladimír Červeňák, v právnej veci žalobcu: EOS KSI Slovensko, s.r.o., so sídlom Prievozská 2, 821 09 Bratislava, IČO: 35 724 803, zastúpeného advokátskou kanceláriou: Remedium Legal, s.r.o., so sídlom Prievozská 2, 821 09 Bratislava, IČO: 53 255 739, proti žalovanému: A. B., nar. XX.X.XXXX, bytom C. XX, D., o zaplatenie 8786,81 Eur s príslušenstvom, takto rozhodol: I. Žalovaný je povinný zaplatiť žalobcovi sumu 8786,81 Eur, úrok z omeškania 5 % ročne zo sumy 8274,46 Eur od 28.4.2021 do zaplatenia, a to všetko do 3 dní od právoplatnosti rozsudku. II. Priznáva žalobcovi od žalovaného nárok na náhradu trov konania v plnej výške 100 %. odôvodnenie: 1. Žalobca sa podanou žalobou došlou tunajšiemu súdu dňa 29.1.2024 domáhal od žalovaného zaplatenia sumy 8786,81 Eur s príslušenstvom, ako aj náhradu trov konania, ako nedoplatok na poskytnutom úvere. 2. Na základe návrhu, zmluvy o úvere a predložených listín vo veci vydal platobný rozkaz dňa 6.3.2024, ktorý platobný rozkaz sa nepodarilo doručiť do vlastných rúk žalovanému a preto ho súd osobitným uznesením zo dňa 22.5.2024 v plnom rozsahu zrušil v zmysle § 266 ods. 3 CSP. 3. Žalovaný sa k žalobe nevyjadril. Oznámenie o podanej žalobe bolo vyvesené na úradnej tabuli a zverejnené na webovej stránke tunajšieho súdu dňa 2.5.2024 a zvesené dňa 17.5.2024. 4. Súd vykonaným dokazovaním zistil tento skutkový stav: 5. Právny predchodca žalobcu a žalovaný uzatvorili dňa 12.8.2018 zmluvu o poskytnutí spotrebiteľského úveru, na základe ktorej žalobca poskytol žalovanému úver vo výške 9660,39 Eur, výšku úrokovej sadzby 11,45 % ročne, výšku RPMN 13,54 %, výšku odplaty 13,56 %, dátum prvej splátky 17.8.2018, dátum poslednej splátky 17.7.2025, počet splátok 84, výška splátky 168,26 Eur, výšku mesačného poistného 3,20 Eur. 6. Na základe zmluvy o postúpení pohľadávok zo dňa 16.10.2023 uzavretej medzi spoločnosťou Tatra banka a.s. a žalobcom postúpil žalobca uvedenú pohľadávku, ktorá je predmetom tohto súdneho konania na žalobcu. Pohľadávka žalobcu predstavovala ku dňu postúpenia predmetnej pohľadávky sumu vo výške 8816,58 Eur, ktorá pozostávala z istiny vo výške 8274,46 Eur, z riadneho úroku vo výške 478,35 Eur, z úroku z omeškania vo výške 29,77 Eur, z poplatkov vo výške 34 Eur. Žalovaná suma predstavuje sumu vo výške 8786,81 Eur, ktorá pozostáva z neuhradenej istiny vo výške 8274,46 Eur, z neuhradeného riadneho úroku vo výške 478,35 Eur, z neuhradených poplatkov vo výške 34 Eur.
Zvyšnú časť dlžnej sumy vo výške 29,77 Eur, ktorá pozostáva z neuhradeného úroku a z omeškania vo výške 16,54 Eur a neuhradenie sankčných poplatkov vo výške 13,23 Eur si žalobca v tomto konaní neuplatnil. 7. Podľa § 497 Obchodného zákonníka zmluvou o úvere sa zaväzuje veriteľ, že na požiadanie dlžníka poskytne v jeho prospech peňažné prostriedky do určitej sumy, a dlžník sa zaväzuje poskytnuté peňažné prostriedky vrátiť a zaplatiť úroky. 8. Podľa § 504 Obchodného zákonníka, Dlžník je povinný vrátiť poskytnuté peňažné prostriedky v dojednanej lehote, inak do jedného mesiaca odo dňa, keď ho o ich vrátenie veriteľ požiadal. 9. Podľa § 369 ods. 1 Obchodného zákonníka, Ak je dlžník v omeškaní so splnením peňažného záväzku alebo jeho časti, vzniká veriteľovi, ktorý si splnil svoje zákonné a zmluvné povinnosti, právo požadovať z nezaplatenej sumy úroky z omeškania vo výške dohodnutej v zmluve, a to bez potreby osobitného upozornenia. 10. Podľa § 53 ods. 9 Občianskeho zákonníka, Ak ide o plnenie zo spotrebiteľskej zmluvy, ktoré sa má vykonať v splátkach, môže dodávateľ uplatniť právo podľa § 565 najskôr po uplynutí troch mesiacov od omeškania so zaplatením splátky a keď súčasne upozornil spotrebiteľa v lehote nie kratšej ako 15 dní na uplatnenie tohto práva. 11. Z výsledkov vykonaného dokazovania mal súd za preukázané, že na základe zmluvy o úvere poskytol predchodca žalobcu žalovanému úver vo výške 9660,39 Eur, ktorý žalovaný nesplácal dohodnutým spôsobom a mu zostal dlh vo výške 8786,81 Eur, ktorý dlh súd žalovaného žalobcovi zaviazal uhradiť a zároveň súd žalobcovi priznal aj požadované úroky z omeškania v súlade s ust. § 369 ods. 1 Obchodného zákonníka v nadväznosti na ust. § 3 Nariadenia vlády SR č. 87/1995 Z.z. a preto rozhodol tak, ako to je uvedené vo výrokovej časti rozsudku. 12. O trovách konania rozhodol súd podľa § 255 ods. 1 CSP a keďže žalobca mal plný úspech vo veci tak mu priznal náhradu trov konania voči neúspešnému žalovanému v plnom rozsahu 100 %.. Po právoplatnosti tohto rozsudku o ich výške rozhodne samostatným uznesením, ktoré vydá súdny úradník (§ 256 ods. 1 CSP). Poučenie: Proti tomuto rozsudku možno podať odvolanie v lehote 15 dní odo dňa jeho doručenia na Okresný súd Michalovce písomne v dvoch vyhotoveniach. V odvolaní sa uvedie, ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka, ďalej sa uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne /odvolacie dôvody/ a čoho sa odvolateľ domáha /odvolací návrh/. Odvolanie musí byť podpísané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Ak žalovaný nesplní povinnosť uloženú týmto rozsudkom, môže žalobca podať návrh na vykonanie exekúcie podľa Exekučného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSMI:2024:7724200428.3 (dáta aktuálne k 5. 11. 2026). Záväzné je znenie zverejnené súdom.




